**லோரெய்ன் லோரி மெக்கென்னா (Lorraine Lori McKenna)**  (பிறப்பு: 1968 திசம்பர் 22) **ஜிரோக்ஸ்** என்ற இயற்பெயர் கொண்ட இவர் ஓர் அமெரிக்க நாட்டுப்புற, அமெரிக்கானா மற்றும் நாட்டுப்புற இசை பாடகரும், பாடலாசிரியரும் மற்றும் கலைஞரும் ஆவார். 2016ஆம் ஆண்டில், ஆண்டின் சிறந்த பாடலுக்கான கிராமி விருதுக்கு பரிந்துரைக்கப்பட்டார். மேலும் லிட்டில் பிக் டவுன் நிகழ்த்திய "கேர்ள் க்ரஷ் "என்ற தனிப்பாடலை இணைந்து எழுதியதற்காக சிறந்த நாட்டுப்புற பாடலுக்கான கிராமி விருதினையும்வென்றார்.  2017ஆம் ஆண்டில், டிம் மெக்ரா நிகழ்த்திய "ஹாம்புள் அன்ட் கைன்ட் "என்ற பாடலுக்காக 59 வது வருடாந்திர கிராமி விருதுகளில் மீண்டும் சிறந்த நாட்டுப்புற பாடலுக்கான கிராமி விருதினை வென்றார்.  லேடி காகா, நடாலி ஹெம்பி மற்றும் ஹிலாரி லிண்ட்சே ஆகியோருடன் மெக்கென்னா 2018ஆம் ஆண்டு திரைப்படத்தின் ஒலிப்பதிவில் இரண்டாவது தனிப்பாடலை எழுதினார். இது *எ ஸ்டார் இஸ் பார்ன்* "ஆல்வேஸ் ரிமம்பர் எஸ் திஸ் வே "என்று அழைக்கப்படுகிறது. மேலும் லிண்ட்சே மற்றும் ஹெம்பியுடன் இணைந்து பின்னணி குரல் இசை நிகழ்ச்சிகளை நிகழ்த்தினார். இதற்காக இவர் ஆண்டின் சிறந்த பாடலுக்கான கிராமி விருதுக்கு பரிந்துரைக்கப்பட்டார் .

ஆரம்ப மற்றும் தனிப்பட்ட வாழ்க்கை
--------------------------------

மெக்கென்னா மாசசூசெட்ஸின் ஸ்டோட்டனில் பிறந்து வளர்ந்தார். அங்கு இவர் இன்றும் வசிக்கிறார்.  ஏழு வயதாக இருந்தபோது இவரது தாயார் இறந்து போனதன் கருப்பொருள் இவரது இசையில் அடிக்கடி வெளிப்பட்டது. இவர் தனது கணவர் ஜீன் மெக்கென்னாவை சிறு வயதிலேயே சந்தித்து  அவரை 19 வயதில் திருமணம் செய்து கொண்டார். இவருக்கு ஐந்து குழந்தைகள் உள்ளனர். இவர்களுக்குத் திருமணமாகி 30 வருடங்களுக்கும் மேலாகிறது. 

மெக்கென்னா முதலில் தனது குழந்தைகளுக்கு தாலாட்டு எழுதத் தொடங்கினார். முதலில் அவருக்கு கித்தாரை அறிமுகப்படுத்திய இவரது சகோதரர், 1996இல் மாசசூசெட்ஸில் உள்ள வெஸ்ட்பரோவில் உள்ள பழைய வியன்னா காபி அங்காடியில் ஒரு இரவில் திறந்த வெளியில் இசையமைக்க ஊக்குவித்தார்.  அமைப்பாளர் இவரது நிகழ்ச்சியைக் கேட்டு, இவரை மீண்டும் திரும்பி வர ஊக்குவித்தார். பின்னர் அவர் இவரது முறைசாரா மேலாளராக ஆனார். பின்னர், பாஸ்டனைச் சுற்றியுள்ள இடங்களில் இவரது நிகழ்ச்சிகளுக்கு ஏற்பாடு செய்தார்.

பாடல் எழுதுதல் மற்றும் இசை வாழ்க்கை
-----------------------------------

மெக்கென்னாவை 2000 முதல் 2004 வரை கேப்ரியல் அன்ஜெர் என்ற மேலாளர் நிர்வகித்தார். இந்த நேரத்தில், இவர் தனது முதல் நான்கு இசைத் தொகுப்புகளை சிக்னேச்சர் சவுண்ட் என்ற இசை நிறுவனத்தின் கீழ் வெளியிட்டார். மேலும் தனக்கென வடகிழக்கில் ஒரு நாட்டுப்புற இசை ரசிகர் பட்டாளத்தை உருவாக்கினார்.  இவர் பாஸ்டன் மியூசிக் விருதினை வென்றார்.  மேலும் சன்டான்ஸ் திரைப்பட விழாவில் தனது இசை நிகழ்ச்சியினை நிகழ்த்தினார். 

2004ஆம் ஆண்டில், பாடகரும்-பாடலாசிரியருமான மேரி கௌதியர் மெக்கென்னாவின் இசைத் தொகுப்பான *பிட்டர்டவுன்* என்பதை தனது நாஷ்வில் நண்பர்களுக்கு அறிமுகப்படுத்தினார். அதைக் கேட்டதும், ஃபெய்த் ஹில் என்பவர் தனது 2005 ஆம் ஆண்டு நிறைவடைந்த *ஃபயர்ஃபிளைஸ்* என்ற தொகுப்பில் மெக்கென்னாவின் பாடல்களை மாற்றினார்.  ஹில் மற்றும் அவரது கணவர் டிம் மெக்ரா ஆகியோர் மெக்கென்னாவை வெற்றியாளராக மாற்றினர். மேலும் தங்ககளுடன் 2006இல் சுற்றுப்பயணம் செய்யுமாறு கேட்டுக் கொண்டனர்.  *ஓப்ரா வின்ஃப்ரே* நிகழ்ச்சியில் தன்னுடன் நிகழ்த்துவதற்கு ஹில் மெக்கென்னாவை அழைத்துச் சென்றார்.

குறிப்புகள்
-----------

1. ↑  "Lori McKenna biography". *Allmusic*. 19 May 2018 அன்று பார்க்கப்பட்டது.
2. 1 2 3 4  Helman, Scott (March 11, 2012). "Stoughton's Lori McKenna is Writing her Heart Out". *Boston Globe*.
3. ↑  Barbuto, Dana (February 16, 2016). "Stoughton's Lori McKenna Wins Grammy Award". *Wicked Local - Winchester Star*.
4. ↑  Finan, Eileen (November 2, 2016). "Watch 'Humble & Kind' Songwriter Lori McKenna Sing the CMA-Winning Tim McGraw Hit She Wrote". *People.com*.
5. ↑  Staff (February 12, 2017). "Lori McKenna, a Yankee at Home in Country Music's Capital". *CBS News*.
6. ↑  Gleason, Holly (August 31, 2007). "Lori McKenna: Dreams of an Everyday Housewife". *No Depression: The Journal of Roots Music*. August 20, 2018 அன்று மூலம் பரணிடப்பட்டது. August 20, 2018 அன்று பார்க்கப்பட்டது.
7. ↑  "Boston Music Awards 07". *www.bostonmusicawards07.com*. 2018-08-20 அன்று பார்க்கப்பட்டது.
8. ↑  "2005 Sundance Film Festival - ASCAP Music Cafe with Anna Nalick, Lori McKenna, Los Pinguos, Suzanne Vega and Ricki Lee Jones". .
9. ↑  Rodman, Sarah (September 19, 2016). "Lori McKenna Stays Humble about Success, Nominations". *LA Times*.
10. ↑  Kruse, Carolyn (February 6, 2016). "Get to Know: The Hometown Girl behind "Girl Crush," Lori McKenna". *Country 102.5*. ஆகஸ்ட் 21, 2018 அன்று மூலம் பரணிடப்பட்டது. மார்ச் 27, 2020 அன்று பார்க்கப்பட்டது.

வெளி இணைப்புகள்
---------------

* Official website
* Lori McKenna: An 'Unglamorous' Star Is Born : NPR Music
* Lori McKenna Live in Studio from WGBH Radio Boston